
Anexă la HCLMT nr…… din…………….
 




ACT ADIŢIONAL nr. 2 
La Contractul de asociere, aprobat prin H.C.L.M.T. nr.92/30.03.2004, modificat prin H.C.L.M.T. nr. 211/19.06.2007
1.Părţile  convenţiei:

1.1 Consiliul Local al Municipiului Timişoara, cu sediul în Timişoara,  Bulevardul C.D. Loga nr.1, reprezentat prin domnul  Primar NICOLAE ROBU
şi

1.2 Asociaţia Societatea Română Speranţa cu sediul în Timişoara, str. Ana Ipătescu nr. 54, având certificatul de înregistrare fiscală nr. 5189238, fiind constituită şi înregistrată în Registrul persoanelor juridice în baza Sentinţei Civile nr.333 din 14.06.1990 a Tribunalului Timiş, reprezentată prin doamna Cornelia Cojanu în calitate de preşedinte,

În considerarea scopului Societăţii Române Speranţa prevăzut în actele sale constitutive şi  ale activităţii acesteia de la înfiinţare până în prezent, constând în furnizarea de servicii sociale specializate destinate persoanelor cu handicap mental ale căror familii se află temporar în imposibilitatea de a le oferi îngrijire, precum şi  familiilor acestora;

Având în vedere Hotărârea Consiliului Local al Municipiului Timişoara nr. 92/ 30.03.2004 privind colaborarea între Consiliul Local al Municipiului Timişoara şi Societatea Română Speranţa în vederea administrării unui Centru de tranzit pentru copiii cu handicap mental a căror familie se află temporar în imposibilitatea de a-şi îngriji copilul, modificată prin Hotărârea Consiliului Local al Municipiului Timişoara nr. 211/19.06.2007;
În scopul asigurării nevoilor sociale existente la nivelul comunităţii Municipiului Timişoara, au convenit  încheierea prezentului act adiţional: 

Art.1  La art. 2.Durata Contractului se modifică  şi va avea următorul cuprins:
Contractul de asociere, aprobat prin H.C.L.M.T. nr.92/30.03.2004, modificat prin H.C.L.M.T. nr. 211/19.06.2007 , se prelungeşte cu un an, până la data de 30.03.2015.

Art. 2  Articolul 3 alin 1) din Contractul de asociere se modifică şi va avea următorul conţinut:

1.1 Consiliul Local al Municipiului Timişoara se obligă să asigure susţinerea financiară pentru plata salariilor şi a contribuţiilor aferente, conform sistemului de stabilire a salariilor de bază în sectorul bugetar pentru un număr de 7 angajaţi cu normă întreagă după cum urmează: 6 posturi de pedagogi de recuperare , un post de asistent social; 
      1.2. Susţinerea financiară a serviciilor prevăzute la punctul 1.1, pe durata prezentului contract de  asociere, se face în limita sumei maxime de 150.000 lei.

     
      1.3. Consiliul Local, prin reprezentanţii Direcţiei de Asistenţă Socială Comunitară Timişoara, realizează activitatea de monitorizare şi evaluare a serviciilor sociale  care constituie obiectul prezentului Contract de asociere.
 Art.3.   Toate celelalte clauze ale Contractului de asociere rămân neschimbate.

 Art.4.   Prezentul act adiţional s-a încheiat în două exemplare, câte unul pentru fiecare parte.   

